משרד ההגנה (ספרד)

משרד ההגנה (בספרדית: Ministerio de Defensa; בראשי תיבות: MINISDEF) הוא משרד בממשלה הספרדית, האחראי על יישום מדיניות הביטחון של ממלכת ספרד. בראשו עומד השר, חבר הממשלה. על פי חוקת ספרד מ-1978, המפקד העליון של הכוחות המזוינים הוא מלך ספרד. המלך יכול להכריז על יציאה למלחמה ועל הסכם שלום, אולם הוא זקוק לאישור הקורטס חנרלס ולהסכמת ראש ממשלת ספרד. שר ההגנה אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. מפקדי צבא ספרד, הצי הספרדי וחיל האוויר והחלל הספרדי (SASF) כפופים ישירות לשר ההגנה. תפקידו של ראש מטה ההגנה (JEMAD) (מקביל לרמטכ"ל) מתמצה בתיאום בין החילות השונים ובחלוקת המשאבים והיחידות ביניהם. הוא מדווח ישירות לשר ההגנה. מזכיר ההגנה (SEDEF) וראש מרכז המודיעין הלאומי (CNI), כפופים גם הם לשר ההגנה. שרת ההגנה הנוכחית היא מרגריטה רובלס ממפלגת הפועלים הסוציאליסטית הספרדית. קישורים חיצוניים אתר האינטרנט הרשמי של משרד ההגנה (בספרדית) משרד ההגנה, ברשת החברתית X (טוויטר) משרד ההגנה, סרטונים בערוץ היוטיוב